Enne ravimi kliinilise uuringu alustamist on vajalik meditsiinieetika komitee kooskõlastus ja Ravimiameti nõusolek.  Ravimi kliiniliseks uuringuks ei loeta uuringut, mille käigus ei ole ette nähtud muutusi selles osaleja ravis ja arstlikus jälgimises ega alustata uue ravimi kasutamist, vaid kogutakse igapäevase  meditsiinipraktika käigus andmeid ravimi omaduste kohta. Sellise uuringu teostamiseks piisab meditsiinieetika komitee kooskõlastusest.